Ашәҟәыҩҩы Дмитри Габалиа арадио Sputnik Аԥсны аефир аҿы аԥсуа милаҭтә конференциа ахҳәаа азыҟаиҵеит.
Москва Аԥсны имҩаԥысраны иҟоу алхрақәа рҟынтәи иззыԥшу, атәыла анапхгара реиҭакра аизыҟазаашьақәа ирнырыр шалшо уҳәа дрылацәажәеит РИА Новости аинтервиу азҭаз Урыстәыла ААР ахада ихаҭыԥуаҩ Андреи Руденко.
Апартиа "Иаку Урыстәыла" аҟны иазырыԥхьаӡоит "ан лмал" арҭбаареи аизырҳареи аԥыжәара зҭатәу усуп ҳәа.
Ахада ихаҭыԥуаҩ имаҵурахьы кандидатс Адгәыр Арӡынба икомандаҟынтәи далхуп Аԥсуаҭҵааратә институт аиҳабы Арда Ашәба.
Гәылрыԥшь араион Ажара ақыҭа ахада Сергеи Џьонуа арадио Sputnik аефир аҟны еиҭеиҳәеит уадаҩрас ирымоу атәы.
Иахьа жәабран 11 рзы иԥсы ҭазҭгьы 88 шықәса ихыҵуан еицырдыруа аԥсуа шәҟәыҩҩы Никәала Ҳашыг. Ари амш азы Сырма Ашәԥҳа ҳагәылалгалоит уи иҩымҭа "Абду Ажьгьери" афырхаҵа хада ижәлантә, амҳаџьыраа рхылҵшьҭра Ҳәмарба Шьенери ашәҟәыҩҩи реибадырра шыҟалаз атәы.
Иахьа, жәабран 11 рзы апартиа "Акзаара" аизара ду аҟны атәыла ахадарахьы кандидатс дықәнаргылеит Леонид Ӡаԥшьба.
Апрофессор, апедагогикатә ҭҵаарадыррақәа рдоктор, Аԥсны ахадарахьы акандидатцәа рзы аҳәынҭқарратә бызшәазы аԥышәаразы алингвистикатә комиссиа аиҳабы Алықьса Касланӡиа арадио Sputnik Аԥсны аефир аҿы иҳәеит аԥышәара иалагалаз аҿыцрақәа аԥҟара анырра ӷәӷәа шанамҭаз.
Жәабран 10 рзы иҟалаз авариа иахҟьаны Гагра абжеиҳара ӡыда иаанхеит. Аӡы ахьыҟам аҭыԥқәа рахь аӡыржәтә наргоит иҳәеит Гагра араион ахада инапынҵақәа назыгӡо Владимир Џьениа.
Сынтәа аҳауатә ҭагылазаашьа зеиԥшроу иаҿырԥшны амимоза аекспорт заа ихацыркхеит. Еиҳа мҽхакы ҭбаала аиагара иалагоит жәабранмза аҩбатәи азбжазы.
Иахьа, Апартиа "Акзаара" аизара ду аҟны атәыла ахадарахьы Леонид Ӡаԥшьба кандидатс иқәыргыларазы азҵаара амш аусхәаԥштә иалоуп.
Аҟәа ақалақь ахада инапынҵақәа назыгӡо Кан Кәарҷиа аҳәамҭа ҟаиҵеит Аԥсны ахада иалхрақәа дышрылахәымхо азы.
Кан Кәарҷиа икандидатура ықәзыргылоз аԥшьгаратә гәыԥ Аԥсны Алхратә комиссиа хадаҟны ашәҟәы иҭаҩын жәабран 1 азы.
"Амшынеиқәафымцамч" аҟазауаа аҭыԥ аҿы аремонттә усурақәа ирҿуп. Урҭ анхыркәшахо ҳәа макьаназы дырра ыҟам.
Уахынла Аԥсны иахьаҵанакуа ишьақәгылаз аҵаақәа ашәырҵлақәа ишԥарныруа, насгьы еиҳарак изԥырхагоу атәы арадио Sputnik аефир аҟны еиҭеиҳәеит Аԥсны Ақыҭанхамҩатә институт аиҳабы ихаҭыԥуаҩ Фиодор Ҭарба.
Аԥсны ахада инапынҵақәа назыгӡо Валери Бганба Узбекисҭани, Таџьикисҭани, Китаии, Аҩада Кореиеи, Киргизиеи ртәылауаа Аԥсны аҵакырахь ралалара аԥкразы аусԥҟа инапы аҵеиҩит. Адокумент амчра аиуит жәабран 7 рзы.
Жәабран 7 рзы атәыла ахада инапынҵақәа назыгӡо Валери Бганба адҵа ҟаиҵеит Ареспубликатә психиатриатә хәышәтәырҭа аԥаразоужьра апроблемақәа еилдыргарц азы.
Жәабран 10 рзы иаԥырхит Аҟәа ақалақь ахадара аҵара аусбарҭа уаанӡа алагарҭатә классқәеи ахәыҷбаҳчақәеи рҟны иаланагалаз аԥкрақәа.
Аԥсны Аҵара аминистрра апресс-маҵзура аиҳабы Аслан Қәҭелиа арадио Sputnik аефир аҿы иҳәеит авирустә чымазарақәа ирыхҟьаны ашколқәеи ахәыҷбаҳчақәеи рҿы иалагалаз аамҭалатәи аԥкрақәа аԥыхуп, аҵаратә усбарҭақәа зегьы русура иацырҵеит ҳәа.
Аиааира 75-шықәса ахыҵра амшныҳәаз аибашьра ду аветеранцәа зныктәи ашәарақәа рыҭаразы Владимир Путин аусԥҟа инапы аҵеиҩит.